**SVEUČILIŠTE U ZAGREBU FAKULTET STROJARSTVA I BRODOGRADNJE**

**IVANA LUČIĆA 5**

**10000 ZAGREB**

**OIB: 22910368449**

**RKP: 01829**

**OBRAZLOŽENJE OPĆEG DIJELA FINANCIJSKOG PLANA ZA 2024.-2026. GODINU**

**PRIHODI I PRIMICI**

Ukupno planirani prihodi za 2024. godinu iznose 34.157.988 eura. Značajan dio prihoda odnosi se na izvor 815 namijenjen cjelovitoj obnovi zgrada Fakulteta , koji iznose 10.060.848 eura, te čine 29,5%

ukupno planiranih prihoda. Ukupno planirani prihodi u 2025. iznose 42.334.478 eura, te u 2026. godini 20.813.176 eura.

Prihodi u 2025. viši su za 23,9% u odnosu na 2024., zbog dodatno odobrenih sredstava za obnovu na izvoru 11 (+15,5 mil. eura) te na izvoru 815 (8,9 mil. Eura) pa tako sredstva za cjelovitu obnovu zgrada predstavljaju 57,8% ukupnih prihoda u 2025. godini. Prihodi u 2026. godini planirani su za 50,8% manje u odnosu na plan 2025. godine zbog dovršetka procesa obnove.

Na izvoru 11 planirani prihodi iznose 13.686.008 eura, utvrđeni su na temelju limita dostavljenih od Ministarstva znanosti i obrazovanja odnosno Sveučilišta u Zagrebu. Projekcije prihoda izvora 11 za 2025. godinu iznose 29.021.520 eur i više su 112% zbog realokacije izvora 581 na izvor 11 (Mehanizam za oporavak i otpornost) te u 2026.godini za 10,1% u odnosu na plan za 2024. godinu.

Na izvoru 31 planirani prihodi za 2024. iznose 1.858.585 eura. Planirani su prema izvršenju 2023. godine, a odnose se na obavljanje gospodarske djelatnosti, izrade projekata za gospodarstvo, najam prostora, organiziranje konferencija, stručnih seminara ljetnih škola, poslijediplomske specijalističke studije. Projekcije za 2025. i 2026. godinu planirane su za 1,0 % više u odnosu na 2024. godinu.

Na izvoru 43 planirani su prihodi u iznosu 365.257 eura za 2024. godinu, te 368.910 za 2025. i 372.598 eura za 2026. godinu. Prihodi se odnose na participacije od školarina za preddiplomski, diplomski i poslijediplomski doktorski studij, te uplate za upisnine i ostale naknade propisane Odlukom dekana.

Na izvoru 51, za 2024. godinu planirani su prihodi u iznosu 786.379 eura predviđeni po planu za provođenje trenutno aktivnih EU projekta. Prihodi se godišnje smanjuju za 52-62% zbog završetka određenih projekata u 2025. i 2026. godini.

Na izvoru 52 planirani su prihodi za 2024. godinu u iznosu od 5.394.501 eura. Prihodi se odnose na projekte EU na kojima je uplatitelj Ministarstvo gospodarstva i održivog razvoja i Hrvatska zaklada za znanost. Projekcije za 2025. i 2026. godinu bitno su smanjene zbog završetka većine projekata i završetka školovanja doktoranada i poslijedoktoranada.

Projekti iz Operativnog programa konkurentnost i kohezija 2014.-2020. završavaju u 2024. godini. HRZZ financira znanstvene djelatnosti te rashode za doktorande i poslijedoktorande zaposlene na teret HRZZ.

Na izvoru 563 planirani su prihodi u iznosu 496,536 eura za financiranje infrastrukturnih projekata,

koji i završavaju u istoj godini.

Na izvoru 61 planirani prihodi u 2023. godini iznose 1.422.249 eura. Odnose se na namjenske donacije i uplate za znanstvene projekte na kojima su koordinatori i uplatitelji trgovačka društva i neprofitne organizacije. Planira se blagi porast takvih prihoda u 2025. i 2026. godini.

Na izvoru 5761 planiran je donos sredstava u iznosu od 7.000.000.eura u 2024. godinu, jer nisu završili radovi na cjelovitoj obnovi zgrada u 2023. godini financirani iz tog Fonda.

**RASHODI I IZDACI**

Ukupni planirani rashodi za 2024. godinu iznose 34.157.988 eura. Najveći dio rashoda odnosi se na izvor 815 za pokrivanje troškova cjelovite obnove. Rashodi u 2025. viši su za 23,9% u odnosu na 2024., a u 2026. godini niži su za 50,8% u odnosu na 2025. godinu.

Na izvoru 11 planirani rashodi za 2024. iznose 13.686.008 eura, za 2025. godinu iznose 29.021.520 eura (zbog realokacije izvora 581), te za 2026 iznose 15.064.118 eura. Najveći dio namijenjen je za rashode za zaposlene te pokrivanje dijela materijalnih rashoda za normalno funkcioniranje Fakulteta. Rashodi na izvoru 11 planirani su u skladu s Uputom Sveučilišta u Zagrebu, koja se odnosi na limite izvora 11.

Na izvoru 31 planirani rashodi i izdaci za 2023. iznose 1.858..585 eura. Najvećim dijelom rashodi se odnose na pokrivanje troškova kod provođenja gospodarske djelatnosti, sudska vještačenja, izrade studija i proračuna, stručnih usavršavanja. Sukladno planiranom rastu prihoda planiran je porast rashoda.

Na izvoru 43 planirani rashodi za 2024. godinu iznose 365.257 eura, te su povećani u 2025. za 1,0% u odnosu na 2024.godinu, te također 1% u 2026. godini u odnosu na 2025. Planirane se rashodi odnose na materijalne rashode i nabavu dugotrajne imovine.

Na izvoru 51 planirani rashodi za 2024. iznose 786.379 eura. Rashodi se odnose na troškove vezane za provođenje EU projekata. Rashodi se godišnje smanjuju za 52-62% zbog završetka određenih projekata u 2025. i 2026. godini.

Na izvoru 52 planirani rashodi za 2024. iznose 5.394.501 eura. Odnose se na rashode za zaposlene na projektima Hrvatske zaklade za znanost te materijalne rashode za provođenje projekata. Rashodi u 2025. i 2026. godini planiraju se u manjim iznosima, zbog završetka većine ugovorenih projekata, te završetka financiranja školovanja doktoranada i poslijedoktoranada.

Na izvoru 563 planirani rashodi u 2024. godini iznose 496.536 eura, iako se u 2024. predviđa završetak provođenja infrastrukturnih projekata (ZACJEL; IMPROWE).

Na izvoru 61 planirani rashodi za 2024. godinu iznose 1.422.249 eura, odnose se na provođenje aktivnosti znanstvenih projekata koji se financiraju iz namjenskih donacija trgovačkih društava i znanstvenih projekata koje financiraju neprofitne organizacije.

Na izvoru 5761 planirani su rashodi od 7.000.000 eura za obnovu zgrada u 2024. godini, prema procjeni građevinskih radova.

**PRIJENOS SREDSTAVA IZ PRETHODNE U SLIJEDEĆU GODINU**

Planirani donos sredstava na izvoru 5761 iz tekuće godine u 2024. godinu iznosi 7.000.000 eura.

Kao što smo već obrazložili, navedeni donos planira se zbog toga jer neće završiti radovi na cjelovitoj obnovi zgrada u 2023. godini financirani iz tog Fonda.

**UKUPNE I DOSPIJELE OBVEZE**

|  |  |  |
| --- | --- | --- |
|  | Stanje obveza na dan 31.12.2022. | Stanje obveza na dan 30.06.2023 |
| Ukupne obveze | 1.749.432 eur | 1.265.451 eur |
| Dospjele obveze |  182.235 eur |  48.834 eur |

Stanje dospjelih obveza 30.06.2023. odnosi se na kratka prekoračenja rokova plaćanja, zbog složenosti kompletiranja dokumentacije, te ponekad kratkih rokova dospijeća plaćanja.

Zagreb, 7.12.2023.

 Dekan:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Prof.dr.sc. Zdenko Tonković